Той е роден на 17 август 1800 година в Сен Кантен, северна Франция, в семейството на офицер. Баща му изчезва по време на Наполеоновите войни и семейството се преселва в Лиеж, където Шарл Рожие завършва право в Лиежкия университет. Той се включва активно в движението за независимост на Белгия и участва в Революцията от 1830 година, след което е сред основоположниците на Либералната партия. Заема различни държавни постове, а през 1847 – 1852 и 1857 – 1868 година е министър-председател.